लोकसभा चुनाव 2019: आंध्र की जनता से राहुल गांधी का वादा, सत्ता में आए तो देंगे 'विशेष राज्य' का दर्जा  
आंध्रप्रदेश की जनता से राहुल गांधी का वादा
कांग्रेस सत्ता में आई तो देंगे विशेष राज्य का दर्जा
राहुल गांधी ने पीएम मोदी पर भी बोला हमला
मैं आंध्र प्रदेश और देश के हर एक व्यक्ति से कहना चाहता हूं कि जैसे ही दिल्ली में कांग्रेस पार्टी की सरकार आयेगी, दुनिया की कोई ताकत आंध्र प्रदेश को विशेष दर्जा देने से कांग्रेस पार्टी को रोक नहीं सकेगी : कांग्रेस अध्यक्ष @RahulGandhi#PratyekaHodaBharosaYatrapic.twitter.com/hCyFHvPOUo
 
उन्होंने कहा कि आंध्रप्रदेश के लोगों से राज्य को 'विशेष दर्जा' देने का वादा किया गया था और ये विशेष दर्जा देने का वादा किसी सामान्य व्यक्ति ने नहीं किया था. प्रधानमंत्री कोई सामान्य व्यक्ति नहीं होता. प्रधानमंत्री करोड़ों लोगों की आवाज़ होता है. आंध्र प्रदेश को 'विशेष दर्जा' देने का वादा भारत के प्रधानमंत्री ने नहीं, बल्कि हर एक भारतीय ने किया था. उन्होंने कहा कि राजनीति और नेतृत्व में सबसे महत्वपूर्ण चीज व्यक्ति के शब्दों का होता है. यदि उसमें वजन नहीं है तो फिर उसका कोई मतलब नहीं है. पीएम मोदी पर निशाना साधते हुए राहुल गांधी ने कहा कि उसी भाषण में उन्होंने हर व्यक्ति के खाते में 15 लाख रुपये देने, हर साल 2 करोड़ नौकरियां देने और किसानों को सही दाम देने की बात भी कही थी, उनका हर एक बयान झूठ था. 
 
किसान से बिना पूछे उसकी जमीन नहीं ली जा सकती। किसान से जमीन लिये जाने पर 4 गुना मुआवजा दिया जायेगा। हमने किसानों का 70 हजार करोड़ रुपये का कर्जा माफ किया : कांग्रेस अध्यक्ष @RahulGandhi#PratyekaHodaBharosaYatra
 
उन्होंने कहा कि एक तरफ भाजपा ने वादे तोड़े और दूसरी तरफ हमने सच्चाई के साथ आपको मनरेगा दिया, आपकी जमीन बचाने का वादा किया तो जमीन अधिग्रहण कानून दिया. राहुल ने कहा कि किसान से बिना पूछे उसकी जमीन नहीं ली जा सकती. किसान से जमीन लिए जाने पर 4 गुना मुआवजा दिया जाएगा. हमने किसानों का 70 हजार करोड़ रुपये का कर्ज माफ किया. भरोसा रखिये, यदि कांग्रेस पार्टी ने कोई वादा किया है तो वो वादा हर हाल में पूरा होकर रहेगा.
अधिकारी ने बताया कि पहाड़ी पर पहुंचने में राहुल को करीब दो घंटे लगे. उन्होंने बताया कि पहाड़ी पर पहुंचने के बाद कांग्रेस अध्यक्ष थोड़ी देर तिरुमला तिरुपति देवस्थानम अतिथि गृह में रूके और बाद में मंदिर गए. मंदिर अधिकारी ने बताया कि पूजा अर्चना के बाद राहुल को पवित्र रेशमी कपड़ा, प्रसाद और एक पवित्र स्मृति चिह्न भेंट किया गया. वह करीब 20 मिनट तक मंदिर में थे. मंदिर और वहां तक आने वाले मार्ग में सुरक्षा की कड़ी व्यवस्था की गई थी.